Pierre de Fermat

**Pierre de Fermat** (Béumont de Lomanha, Gascunya, Francia, 17 d'agosto de 1601 u 1607/1608- Castras, Lenguadoc, Francia, 12 de chinero de 1665) estió un avogau y matematico occitán, qui sobresalió por os suyos treballos matematicos. Estudió en Tolosa de Lenguadoc. Introdució por primer vegada l'infinito en o calculo, descubrió as propiedaz de cuantos numeros y ye considerau o creyador d'a moderna teoría d'os numeros. Con René Descartes, aplicó l'alchebra a la cheometría, y, con Blaise Pascal, establió a teoría d'as probabilidaz. Aplicó o concepto d'as variables infinitesimals a os problemas de maximos y minimos y a la construcción de tanchents. A obra matematica de Fermat ye replegada en o libro *Varia opera mathematica*, que escribió su fillo Samuel en 1679.
Antiparte, ye pro conoixiu por o Zaguer teorema de Fermat, asinas como por o Chicot teorema de Fermat.

## Vida

Fermat naixió en Bèumont de Lomanha, Tarn y Garona (Francia); a mansión de zaguers d'o sieglo XV a on que naixió ye hue un museu. O pai de Fermat yera un rico mercant de cuero y segundo consul de Bèumont de Lomanha. Pierre teneba un chermán y dos chermanas y con toda probabilidat creixió en o suyo lugar natal.

Fue ta a Universidat de Tolosa antes de marchar ta Bordeus en a segunda metat d'os anyos 20 d'o sieglo XVII. En Bordeus escomenzó as suyas primeras investigacions matematicas seriosas. Entre ista epoca fizo treballos sombre maximos y minimos. Astí quedó influenciau por a obra de François Viète.

Dimpués de Bordeus, Fermat fue ta Orléans an que estudió dreito en a universidat.  Fermat parlaba fluentment latín, basco, griego clasico, italiano y espanyol.  Cuasi toda a suya obra la comunicó en cartas a os suyos amigos, a ormino sin contrimostra u con pocas prebas d'os suyos teoremas.  Ye por ixo que se le continó considerando un "aficionau" entre que aconseguiba o reconoiximiento que deseyaba. Fue amigo con Blaise Pascal.

Morió en Castras, Tarn. L'instituto d'educación segundaria mas viello y prestichioso de Tolosa ye nombrau en a suya honor:  o Liceu Pierre de Fermat. O escultor francés Théophile Barrau fizo una estatua de marbol clamada *Hommage à Pierre Fermat* como homenache a Fermat.

## Obra matematica
### Espiral de Fermat
:Ta mas información se veiga l'articlo Espiral de Fermat

Tamién conoixida como espiral parabolica, ye un curva que responde a la siguient ecuación:

:r = \pm\theta^{1/2}\,

Ye un caso particular d'a espiral d'Arquimedes.

### Numeros amigos
:Ta mas información se veiga l'articlo Números amigos

Dos **numeros amigos** son dos numeros naturals *a* y *b* tals que *a* ye a suma d'os divisors propios de *b*, y *b* ye a suma d'os divisors propios d**a''. (A unidat se considera divisor propio, pero no pas o propio numero.)

En [[1636]], Fermat descubrió que 17.296 y 18.416 yeran una parella de nuemrs amigos, antiparte de redescubrir una formula cheneral ta calcular-ne, ya conoixida por [[Thabit ibn Qurra|Tabit ibn Qurra]], arredol de l'anyo [[850]].

=== Numeros primers ===
:<small>Ta mas información se veiga l'articlo [[Numero primero de Fermat]]</small>

Un **numero de Fermat*' ye un [[numero natural]] d'a traza:

:<math> F_{n} = 2^{2^n} + 1 </math>

Pierre de Fermat conchecturó que toz os numeros naturals d'ista traza con *n* natural yeran [[numero primero|numeros primers]], pero [[Leonhard Euler]] contrimostró en [[1732]] que no yera pas asinas. En efecto, en prener *n*=5 s'obtiene un [[numero compuesto]]:
:<math> F_{5} = 2^{2^5} + 1 = 2^{32} + 1 = 4 294 967 297 = 641 \cdot 6 700 417 \; </math>

a on que *n* ye natural.

=== Teorema sobre a suma de dos cuadraus ===
:<small>Ta mas información se veiga l'articlo [[Teorema de Fermat sobre a suma de dos cuadraus]]</small>

O teorema sobre a suma de dos [[numero cuadrato|cuadraus]] afirma que tot numero primero *p*, tal que *p*-1 ye divisible entre 4, se puet escribir como suma de dos cuadraus. O 2 tamién se i incluye, ya que 1<sup>2</sup>+1<sup>2</sup>=2. Fermat anunció o suyo teorema en un carta a [[Marin Mersenne]] sinyada o 25 d'aviento de 1640, y por ixa razón tamién se lo conoix como *Teorema de Nadal de Fermat*

=== Chicot teorema de Fermat ===
:<small>Ta mas información se veiga l'articlo [[chicot teorema de Fermat]]</small>

O *chicot teorema de Fermat*, referent a la divisibilidat de numeros, diz que, si s'eleva un numero *a* a la *p*-ena [[potenciación|potencia]] y a o resultau se le resta *a*, o que queda ye divisible por *p*, estando *p* un [[numero primero]]. O suyo intrés prencipal ye en a suya aplicación a o problema d'a [[primalidat]] y en [[criptografía]].

=== Prencipio de Fermat ===
:<small>Ta mas información se veiga l'articlo [[Prencipio de Fermat]]</small>

=== Zaguer teorema de Fermat ===
:<small>Ta mas información se veiga l'articlo [[Zaguer teorema de Fermat]]</small>

Pierre de Fermat gosaba escribir as solucions a os problemas en a marguin d'os libros. Una d'as notas que escribió en o suyo eixemplar d'o texto [[griego antigo|griego]] de L'Aritmetica de [[Diofanto]] (editada por [[Claude Gaspard Bachet de Méziriac]] en 1621) diz o siguient:



Ista afirmación, mas enta debant ya conoixida como *Zaguer teorema de Fermat*, se convertió en uno d'os teoremas mas importants en [[Matematicas]]. No se sabe si Fermat trobó de verdat a contrimuestra, ya que no en deixó garra bayo pa que atros matematicos la podesen verificar. Iste problema mantenió enlucernaus a matematicos entre mas de tres sieglos (se diz que, frustrau, [[Euler]] mesmo demandó a un amigo que rechistrase a casa de Fermat ta mirar-ie a contrimuestra), dica que en 1995 [[Andrew Wiles]] podió contrimostrar o teorema.  Wiles emplegó pa ixo ferramientas matematicas que amaneixioron muito dimpués d'a muerte de Fermat, de traza que iste debió de trobar a solución por belatro camín, si ye que la trobó. En tot caso, teneba razón en o suyo enunciau.

== Referencias ==
<references/>

== Bibliografía ==
* Émile Brassinne, *Précis des œuvres mathématiques*, Toulouse, 1853.
* Paul Tannery, Charles Henry y Cornelis de Waard. *Œuvres de P. Fermat* [url=http://quod.lib.umich.edu/cgi/b/bib/bibperm?q1=abr8792], Gauthier-Villars et cie, [[París]], data=1891-1922 (5 vol. 23×29&nbsp;cm).
* Pierre de Fermat, I sogni di un magistrato alle origini della matematica moderna.
* Paul Féron, Jacques Arlet, Henri Gilles, Georges Passerat et al. *Pierre de Fermat : un génie européen*. Tolosa, Presses de l'Université des sciences sociales de Toulouse et Éditions toulousaines de l'Ingénieur, 2002, (224 pp.). ISBN 2-909628-83-3.
* Simon Singh, *Le dernier théorème de Fermat*. ISBNE 2-7096-1854-0.
* André Dupuy, *Pierre Fermat*.
* Giulio Giorello, Corrado Sinigagliano, *Pierre Fermat''. Col. Dossiers Pour la science (les génies de la science), nº 32. Pour la science (ed.). ISBN 2-84245-091-1, ISSN 1298-6879. http://www.pourlascience.com/index.php?ids=swxKSIosgVXmGZtOXWhu&Menu=Genies&Action=1&idn1=38.

## Se veiga tamién

* Premio Fermat d'investigación en matematicas
* Espiral de Fermat
* Numero primero de Fermat
* Principio de Fermat
* Chicot teorema de Fermat
* Zaguer teorema de Fermat

## Vinclos externos
* Œuvres de Fermat publiées par les soins de MM. Paul Tannery et Charles Henry sous les auspices du Ministère de l'instruction publique.
* Méthode de Fermat pour la recherche du minimum et du maximum, analysée sur le site BibNum.
* Exposición permanent en Beumont de Lomanha
* La vida i temps de Pierre de Fermat (1601 - 1665) de la W. W. Rouse Ball's history of mathematics
* O zaguer teorema de Fermat
* Aportacions de Fermat